Аҟәа иаатит Виссарион Ҵәыџьба хаҭалатәи ицәыргақәҵа. Аԥсны асахьаҭыхыҩцәа реидгыла ахантәаҩы Витали Џьениа арадио Sputnik Аԥсны иаиҭаз аинтервиу аҿы иазгәеиҭеит, асахьаҭыхыҩ ган рацәала аҟазараҿы зхы аазырԥшыз иакәны дшыҟоу.
Ани ахәыҷи ирыдҳәалоу аныҳәарақәа реиԥшымзаареи, урҭ рымҩаԥгара иаҵоу акәамаҵамарақәеи ртәы дазааҭгылоит Нарҭдырреи адәынтәи афольклорҭҵаареи рцентрр аҭҵаарадырратә усзуҩы Есма Ҭодуаԥҳа.
Урыстәыла Ахраҿа Mitjet аҳәаақәа ирҭагӡаны имҩаԥысуеит – аквалификациа аиуреи аиԥхныҩларақәа ҩбеи, жьҭаара 20 рзы, Шәача.
Аԥсуа жәлақәа рҳәашьеи рҩышьеи апроблема иаарласны ианыӡбамха ишнеи-шнеиуа ажәла аҭоурых иаша ашьақәыргылара алзмыршо апроблема ду цәырҵыр алшоит, ҳәа агәаанагара лымоуп афилологиатә ҭҵаарадыррақәа рдоктор, апрофессор Лили Ҳагԥҳа.